OpenLLM-France/wikimedia huggingface dataset:
# Nammu

Nammu o també Namma (en cuneïforme 𒀭𒇉) va ser una deïtat sumèria, considerada una divinitat creadora, la deessa de l'abisme de l'aigua (el mar primitiu), sobretot a la mitologia que es va desenvolupar a la ciutat d'Èridu.
Seria la primera de les deïtats sumèries i la creadora del cel i la Terra. És considerada la mare de tots els déus, esposa d'An (el cel), però només en una inscripció, i mare d'Enki. Es creia que no tenia marit. Alguns reis d'Ur, com ara Ur-Nammu, van incloure el nom de la deessa en el que usaven durant el seu regnat.
En el mite babilònic anomenat Enki i Ninhursag, Nammu és una de les divinitats que van prendre part en la creació de la humanitat juntament amb un grup de set deesses menors.
Podria ser l'origen del mite d'Enuma Elix de Babilònia i la personificació de la constel·lació més tard anomenada Tiamat (grega Cetus). En altres narracions se l'associa amb la màgia apotropaica, i se la invocava per conjurar els dimonis, les malalties o els escorpins.

## Referències

* ↑ Bramanti, A. (et al.). Reallexikon der Assyriologie und Vorderasiatischen Archäologie, Band 9, Nab - Nuzi. Berlin ; Boston: De Gruyter, 2020, p. 135. ISBN 9783110886771.

## Bibliografia

* Religió sumèria Arxivat 2009-12-20 a Wayback Machine..
* Michael Jordan, Encyclopedia of Gods: Over 2500 Deities of the World, Kyle Cathie Limited, 2002.
# Alicewilsonita-(YCe)

L'alicewilsonita-(YCe) és un mineral de la classe dels carbonats que pertany al grup de la mckelveyita. Rep el nom en honor d'Alice Evelyn Wilson (Cobourg, Ontario, Canadà, 26 d'agost de 1881 - Ottawa, Ontario, 15 d'abril de 1964), geòloga i paleontòloga del Servei Geològic del Canadà, i una autoritat sobre els fòssils i les roques de la vall de St. Lawrence. Va ser la primera dona geòloga del Canadà i es va convertir també en la primera dona membre de la Royal Society of Canada el 1938.

## Característiques

L'alicewilsonita-(YCe) és un carbonat de fórmula química Na₂Sr₂YCe(CO₃)₆·3H₂O. Va ser aprovada com a espècie vàlida per l'Associació Mineralògica Internacional l'any 2020, sent publicada en el mes de febrer de 2023. Cristal·litza en el sistema triclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Canadenc de la Natura, al Quebec (Canadà), amb el número de catàleg: cmnmc 53660.

## Formació i jaciments

Va ser descoberta a la pedrera Poudrette, situada al mont Saint-Hilaire, dins el municipi regional de comtat de La Vallée-du-Richelieu, a Montérégie (Quebec, Canadà). També ha estat descrita posteriorment a la pedrera Demix-Varennes, a la localitat de Varennes & St-Amable, dins l'MRC de Lajemmerais. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Alicewilsonite-(YCe)» (en anglès). Mindat. [Consulta: 23 març 2022].
* ↑ Lykova, Inna; Rowe, Ralph; Poirier, Glenn; Friis, Henrik; Helwig, Kate «Mckelveyite group minerals – Part 2: Alicewilsonite-(YCe), Na2Sr2YCe(CO3)6  ⋅  3H2O, a new species». European Journal of Mineralogy, 35, 1, 28-02-2023, pàg. 143–155. DOI: https://doi.org/10.5194/ejm-35-143-2023 [Consulta: 31 març 2023].
# Bidarte

Bidarte (en francès i oficialment Bidart) és un municipi d'Iparralde al territori de Lapurdi, que pertany administrativament al departament dels Pirineus Atlàntics (regió de la Nova Aquitània). Limita amb Biàrritz al nord, Donibane Lohizune i Getaria al sud, Arbona i Ahetze a l'est, i amb el mar Cantàbric a l'oest.

## Història

El 1992 hi fou detinguda tota la cúpula dirigent d'ETA. Emmanuel Alzuri és l'actual alcalde, elegit el 2014.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 841 | 708 | 723 | 687 | 804 | 1 255 | 1 252 | 1 269 | 1 276 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 307 | 1 333 | 1 434 | 1 443 | 1 593 | 1 548 | 1 409 | 1 370 | 1 473 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 528 | 1 570 | 1 668 | 1 866 | 2 148 | 2 400 | 1 952 | 2 202 | 2 362 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 256 | 2 436 | 2 748 | 3 044 | 4 123 | 4 670 | - | - | - |
| 2019 | - | - | - | - | - | - | - | - |

## Referències

* ↑ «Résultats des élections municipales et communautaires 2014». Ministère de l'intérieur de França. [Consulta: 16 maig 2015].
# Conny Andersson

Conny Andersson va ser un pilot de curses automobilístiques suec que va arribar a disputar curses de Fórmula 1.
Va néixer el 28 de desembre del 1939 a Alingsâs, Suècia.

## A la F1

Conny Andersson va debutar a la F1 a la dotzena cursa de la temporada 1976 (la 27a temporada de la història) del campionat del món de la Fórmula 1, disputant el 29 d'agost del 1976 el G.P. dels Països Baixos al circuit de Zandvoort.
Va participar en un total de cinc curses puntuables pel campionat de la F1, disputades en dues temporades consecutives (1976-1977) no aconseguint finalitzar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1976 | Team Surtees | Surtees | Cosworth | BRA | SUD | O.USA | ESP | BEL | MON | SUE | FRA | GBR | ALE | AUT | HOL Ret | ITA | CAN | USA | JAP | | - | 0 |
| 1977 | Rotary Watches Stanley BRM | BRM | BRM | ARG | BRA | SUD | O.USA | ESP NVQ | MON | BEL NVQ | SUE NVQ | FRA NVQ | GBR | ALE | AUT | HOL | ITA | USA | CAN | JAP | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 5 (1) | 0 | 0 | 0 | 0 | 0 |
# Eleccions legislatives belgues de 1919

Les Eleccions legislatives belgues de 1919 se celebraren el 16 de novembre de 1919, poc després d'acabar la Primera Guerra Mundial. Guanyaren els catòlics, que formaren un govern presidit per Léon Delacroix.
| Partit | Partit | Cambra de Representants | Cambra de Representants | Cambra de Representants | Senat | Senat | Senat |
| Partit | Partit | Vots | % | Escons | Vots | % | Escons |
| | Socialistes | 645.124 | 36,62% | 70 | 388.011 | 24,53% | 20 |
| | Catòlics | 619.911 | 35,19% | 70 | 685.041 | 43,30% | 43 |
| | Liberals | 310.876 | 17,65% | 34 | 490.046 | 30,98% | 30 |
| | Frontpartij | 60.814 | 3,5% | 5 | | | |
| | Altres | 125.075 | 7,05% | 7 | 18.914 | 1,20% | 0 |
| Total | Total | 1.761.802 | 100% | 186 | 1.582.012 | 100% | 93 |
# Grup de la franckeïta

El grup de la franckeïta és un grup de minerals de la classe dels sulfurs format per tres espècies: la coiraïta, la franckeïta i la ramosita. La coiraïta i la ramosita cristal·litzen en el sistema monoclínic mentres que la franckeïta ho fa en el sistema triclínic. Aquesta darrera espècie, que dona nom al grup, és anomenada d'aquesta manera en honor dels enginyers de mines Carl i Ernest Francke.
| Espècie | Fórmula |
| Coiraïta | (Pb,Sn)$_{12.5}$Sn₅FeAs₃S$_{28}$ |
| Franckeïta | Fe$^{2+}$(Pb,Sn$^{2+}$)₆Sn$^{4+}$₂Sb₂S$_{14}$ |
| Ramosita | Pb$_{25.7}$Sn$_{8.3}$Mn$_{3.4}$Sb$_{6.4}$S$_{56.2}$ |
Segons la classificació de Nickel-Strunz els minerals d'aquest grup pertanyen a "02.HF: Sulfosals de l'arquetip SnS, amb SnS i unitats d'estructura de l'arquetip PbS» juntament amb els següents minerals: vrbaïta, cilindrita, incaïta, levyclaudita, potosiïta, abramovita i lengenbachita.

## Referències

* ↑ «Franckeite Group» (en anglès). Mindat. [Consulta: 18 març 2022].
# White Earth (Dakota del Nord)

White Earth és una població dels Estats Units a l'estat de Dakota del Nord. Segons el cens del 2000 tenia 63 habitants.

## Demografia

Segons el cens del 2000, White Earth tenia 63 habitants, 24 habitatges, i 16 famílies. La densitat de població era de 16,2 hab./km².
Dels 24 habitatges en un 45,8% hi vivien nens de menys de 18 anys, en un 58,3% hi vivien parelles casades, en un 4,2% dones solteres, i en un 33,3% no eren unitats familiars. En el 29,2% dels habitatges hi vivien persones soles el 20,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,31.
Per edats la població es repartia de la següent manera: un 33,3% tenia menys de 18 anys, un 6,3% entre 18 i 24, un 25,4% entre 25 i 44, un 25,4% de 45 a 60 i un 9,5% 65 anys o més.
L'edat mediana era de 31 anys. Per cada 100 dones de 18 o més anys hi havia 90,9 homes.
La renda mediana per habitatge era de 26.250 $ i la renda mediana per família de 30.000 $. Els homes tenien una renda mediana de 28.750 $ mentre que les dones 18.750 $. La renda per capita de la població era d'11.671 $. Entorn del 10% de les famílies i el 22,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- White Earth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- White Earth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Billy Reid

William Ronald "Bill" Reid, Jr., OBC (Victoria, Colúmbia Britànica 1920-1998) fou un escultor haida, que va estudiar a Gran Bretanya, Canadà i Estats Units. Va il·lustrar nombrosos llibres sobre cultura indígena com Raven's cry (1992), el 1976 fou nomenat doctor honoris causa per la Universitat de Colúmbia Britànica i el 1996 va rebre el premi especial per la seva escultura The Spirit of Haida Gwaii.

## Referències

* ↑ Petten, Cheryl «Bill Reid» (en anglès). Windspeaker, 21, 2003 [Consulta: 20 juliol 2019].
* ↑ Sheenan, Carol. «Bill Reid» (en anglès). The Canadian Encyclopedia. [Consulta: 20 juliol 2019].
# Dangerous

«Dangerous» té aquests significats:
Viccionari
# Eleccions legislatives belarusses de 2012

El 23 de setembre de 2012 es van celebrar eleccions legislatives a Belarús. Estaven en joc els 110 escons de la Cambra de Representants, la cambra baixa de l'Assemblea Nacional de Belarús.

## Referències

* ↑ Legitimate parliament elected in Belarus Belarusian Telegraph Agency, 24 September 2012
* ↑ Country Profile IFES
# Nantilly

Nantilly és un municipi francès, està situat al departament de l'Alt Saona i de la regió de Borgonya - Franc Comtat.
# William Degouve de Nuncques

Willam Degouve de Nuncques (Monthermé, Xampanya, 1867 - Stavelot, Lieja, 1935) fou un pintor d'origen francès, naturalitzat belga. Format a l'acadèmia d'Elsene, més tard fou deixeble de Jan Toorop. Es relacionà amb el grup literari simbolista Jeune Belgique (esdevingué cunyat de Verhaeren). Fou membre del Cercle dels XX (1884-93) i de la Libre Esthétique des del 1893. Treballà a Catalunya i a Mallorca (1900-02); els seus paisatges, nebulosos i esfilagarsats, influïren considerablement damunt el Mir de l'època mallorquina i sobre Sebastià Junyer i Vidal i diversos artistes de l'escola pollencina. La seva exposició del gener del 1902, a la Sala Parés de Barcelona, tingué un gran ressò. Treballà als Països Baixos (1914-18).

## Referències

* ↑ «William Degouve de Nuncques». Gran Enciclopèdia Catalana. Barcelona: Grup Enciclopèdia Catalana.
# Alliance for Open Media

L'Alliance for Open Media (AOMedia), o Aliança per a Mitjans de comunicació Oberts, és una organització sense ànim de lucre, el primer projecte del qual és el desenvolupament d'un nou còdec de vídeo obert i un format successor de VP9 i una alternativa lliure de royalties per HEVC. Els membres de fundació són Amazon, Cisco, Google, Intel Corporation, Microsoft, Mozilla, i Netflix. L'objectiu de col·laboració per al futur d'aquesta fundació és "evitar més batalles de patents i llicències que han estat un gran obstacle per a la innovació. El projecte donarà a conèixer nous còdecs de vídeo com a programari lliure sota la Llicència d'apatxe 2.0 i utilitzarà elements de Daala, Thor i VP10.

## Referències

* ↑ Alliance for Open Media (1 setembre 2015). "Alliance for Open Media established to deliver next-generation open media formats". Nota de premsa. Arxivat 3 de setembre 2015 at Archive-It «Còpia arxivada». Arxivat de l'original el 2015-09-03. [Consulta: 10 agost 2018].Plantilla:Self-published inline
* ↑ Stephen Shankland. «Tech giants join forces to hasten high-quality online video». CNET, 01-09-2015. [Consulta: 1r setembre 2015].
* ↑ «About Us» (en anglès). Alliance for Open Media [Consulta: 10 agost 2018]. Arxivat 2018-01-05 a Wayback Machine. «Còpia arxivada». Arxivat de l'original el 2018-01-05. [Consulta: 10 agost 2018].Plantilla:Self-published inline
* ↑ Lamm, Greg «Why Microsoft and Amazon are working with Google and Netflix to make video streaming faster». Puget Sound Business Journal, 03-09-2015.
* ↑ David Bryant «Forging an Alliance for Royalty-Free Video». Mozilla, 01-09-2015 [Consulta: 1r setembre 2015].Plantilla:Self-published inline
# Cafè Majestic

El cafè Majestic és un cafè que es troba a Porto (Portugal)
Es tracta d'un establiment emblemàtic, en la línia dels antics cafès parisencs i d'altres grans capitals europees com Roma, Viena o Budapest, què ha conservat pràcticament integra la decoració original d'estil Art Nouveau, com també el seu ambient.
Situat al cèntric carrer de Santa Caterina de Porto, va ser inaugurat l'any 1922. José Pinto de Oliveira va ser l'autor del projecte arquitectònic i la decoració.
Després d'un canvi en la propietat, l'any 1992 va tancar temporalment per a ser remodelat i va tornar a obrir dos anys més tard

## Enllaços externs

* Web oficial

## Referències

* ↑ «The 10 Most Beautiful Cafés in the World» (en anglès). [Consulta: 17 agost 2023].
* ↑ «Monumentos» (en anglès). [Consulta: 17 agost 2023].
# Bghaghza

Bghaghza (àrab اابغغزة) és una comuna rural de la província de Tetuan de la regió de Tànger-Tetuan-Al Hoceima. Segons el cens de 2014 tenia una població total de 6.955 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Dangerous Night

Dangerous Night (lit. ‘Nit perillosa’) és el segon single del grup de rock Thirty Seconds to Mars, de l'àlbum America.

## Posició a les llistes

| Llista (2018) | Posició |
| Ö3 Austria Top 40 | 53 |
| Ultratop | 20 |
| Alemanya | 78 |
| Canadà | 40 |
| Estats Units (alternative) | 11 |
| Estats Units (rock) | 8 |
| Regne Unit (rock) | 4 |

## Referències

* ↑ «Thirty Seconds to Mars Chart History (Hot Canadian Digital Song Sales)». Billboard. [Consulta: 8 març 2018].

## Enllaços externs

* (anglès) 30SecondsToMars.com: Web Oficial de 30 Seconds to Mars
Viccionari
# Glasseta

La glasseta o glassilla (en castellà glasilla o liencillo) és un teixit de cotó, amb lligat de plana o d'encordillat, poc anomenat i molt aprestat, que s'utilitza per a fer folres de vestits.

## Referències

* ↑ «Glasseta». Gran Enciclopèdia Catalana. Barcelona: Grup Enciclopèdia Catalana.
# Nandus andrewi

Nandus andrewi és una espècie de peix pertanyent a la família Nandidae.

## Descripció

* Pot arribar a fer 12,5 cm de llargària màxima.
* És de color blanc blavós pàl·lid.
* 12-14 espines i 11-14 radis tous a l'aleta dorsal i 3 espines i 7-8 radis tous a l'anal.
* Difereix de Nandus nebulosus, Nandus oxyrhynchus i Nandus prolixus per tindre una taca negra al peduncle caudal i 45-52 escates a la línia lateral (contra 24-37 d'aquells).

## Hàbitat

És un peix d'aigua dolça, bentopelàgic i de clima tropical (23°N-22°N i 88°E-89°E).

## Distribució geogràfica

Es troba a Àsia: riu Ichamati (afluent del riu Hooghly, conca del riu Ganges).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Ng, H.H. & Jaafar, Z., 2008.

## Enllaços externs

* BioLib (anglès)
* AQUATAB
# Allan Karlsson

Allan Karlsson (Boden, 23 de gener de 1911 - 6 d'abril de 1991) fou un esquiador de fons suec que va competir durant la dècada de 1930. En el seu palmarès destaca una medalla de bronze al Campionat del Món d'esquí nòrdic de 1934 i un campionat nacional.

## Referències

* ↑ Resultats al Campionat del món d'esquí nòrdic (alemany)
* ↑ Längd herrar Arxivat 2015-03-09 a Wayback Machine. a Svenska Skidförbundet
# Bežovce

Bežovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1214.
# Dangerously in Love Tour

Dangerously in Love Tour va ser la primera gira de la cantant estatunidenca Beyoncé Knowles com a solista, per promocionar el seu primer àlbum titulat Dangerously in Love. El tour només va ser per a Europa

## Sobre l'espectacle

L'escenari era senzill i tenia una gran pantalla amb LED a la part posterior que es movia amunt i avall al llarg de l'espectacle i es mostren imatges de Beyoncé i els seus ballarins, així com algunes imatges dels seus vídeos musicals i algunes pregravades amb efectes especials. El xou també va comptar amb una petita escala i una plataforma a banda i banda de les escales de la seva banda.

## Llista de cançons

* "Baby Boy"
* "Naughty girl"
* "Fever"
* "Hip Hop Star"
* "Yes"
* "Work It Out"
* "Gift from Virgo"
* "Be with You"
* "Speechless"
* "Destiny's Child Medley":
** "Bug a Boo"
** "No, No, No Part 2"
** "Bootylicious"
** "Jumpin' Jumpin'"
** "Say My Name"
** "Independent Women Part I"
** "'03 Bonnie & Clyde"
** "Survivor"
* "Me, Myself and I"
* "Summertime"
* "Dangerously in Love 2"
* "Crazy in Love"

## Dates del tour

| Data | Ciutat | País | Lloc |
| 3 de novembre de 2003 | Manchester | Regne Unit | Manchester Evening News Arena |
| 7 de novembre de 2003 | Sheffield | Regne Unit | Hallam FM Arena |
| 9 de novembre de 2003 | Newcastle | Regne Unit | Telewest Arena |
| 10 de novembre de 2003 | Londres | Regne Unit | Wembley Arena |
| 11 de novembre de 2003 | Londres | Regne Unit | Wembley Arena |
| 13 de novembre de 2003 | Birmingham | Regne Unit | National Exhibition Centre |
| 14 de novembre de 2003 | Belfast | Regne Unit | Odyssey Arena |
| 15 de novembre de 2003 | Dublín | Irlanda | The Point |
| 19 de novembre de 2003 | Amsterdam | Països Baixos | Heineken Music Hall |
# Enees de Gaza

Enees de Gaza (grec antic: Αἰνείας, llatí: Aeneas Gazeus) fou un filòsof platònic grec nascut a Gaza que va florir vers el 487. Fou deixeble de Hieròcles d'Alexandria i amic de Procopi, segons que diu l'historiador en algunes de les seves epístoles. La data en què va viure es confirma per unes declaracions seves on explica que havia sentit parlar a alguns Confessors abans que Huneric els tallés la llengua.
Es va fer cristià i va escriure una obra titulada Teophrastus o De immortalitate animorum, deque corpore resurrectione aureus libellus, «Teofrast o De la immortalitat de l'ànima i la resurrecció del cos». L'obra va ser traduïda al llatí després de la caiguda de Constantinoble, quan va ser portada a Itàlia i publicada el 1513.

## Referències

* ↑ Aeneas Gazaeus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 32
# Glendale (Califòrnia)

Glendale és una ciutat ubicada al Comtat de Los Angeles a Califòrnia, Estats Units d'Amèrica, de 207.303 habitants segons el cens de l'1 de gener de 2009 i amb una densitat de 2.614,16 per km². Glendale és la ciutat tercera ciutat més poblada del comtat, la dissetena més poblada de l'estat i la 111a ciutat més poblada del país. Es troba a uns 15 quilòmetres per carretera al nord de Los Angeles, i a uns 610 de la capital de Califòrnia, Sacramento. L'actual alcalde és Frank Quintero.

## Ciutats agermanades

* Kapan, Armènia
* Higashiōsaka, Japó
* Tlaquepaque, Mèxic
* Playas de Rosarito, Mèxic

## Persones notables

* Paul Walker, actor.
* Hobart Bosworth, actor i director.

## Enllaços externs

* Ciutat de Glendale Arxivat 2006-08-16 a Wayback Machine. (anglès)
* Cambra de Comerç de Glendale (anglès)
# Nandus nandus

Nandus nandus és una espècie de peix pertanyent a la família nandidae present a Àsia des del Pakistan fins a Tailàndia. És un peix d'aigua dolça, bentopelàgic i de clima tropical (22 °C-26 °C; 38°N-5°N), el qual viu en camps inundats i les aigües estancades o lentes dels llacs, embassaments o canals. Pot arribar a fer 20 cm de llargària màxima. Menja insectes aquàtics i peixos. És inofensiu per als humans i, malgrat les seues aletes espinoses i bandes i taques negres, força apreciat com per a ésser venut fresc.

## Referències

* ↑ Cuvier G. i Valenciennes A., Histoire naturelle des poissons. Tome septième. Livre septième. Des Squamipennes. Livre huitième. Des poissons à pharyngiens labyrinthiformes. Hist. Nat. Poiss. v. 7. 1831. i-xxix + 1-531
* ↑ uBio (anglès)
* ↑ Francis Buchanan-Hamilton, 1822. An account of the fishes found in the river Ganges and its branches. Edimburg & Londres: i-vii + 1-405, Pls. 1-39.
* ↑ Catalogue of Life (anglès)
* ↑ The Taxonomicon (anglès)
* ↑ Mirza, M.R., 2003. Checklist of freshwater fishes of Pakistan. Pakistan J. Zool. Suppl. Ser. (3): 1-30.
* ↑ Mirza, M.R., 2002. Checklist of freshwater fishes of Pakistan. Department of Zoology, Government College University, Lahore, Pakistan.
* 1 2 3 4 FishBase (anglès)
* ↑ Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, 265 p.

## Enllaços externs

* BioLib (anglès)
* AQUATAB
# William Davidson Niven

William Davidson Niven (1842-1917) és un matemàtic i enginyer escocès conegut per haver editat les obres de James Clerk Maxwell després de la seva mort.

## Vida i Obra

William D. Niven, que era germà d'altres dos distingits matemàtics, Charles i James, va graduar-ser a la universitat d'Aberdeen el 1861. Va continuar els estudis de matemàtiques al Trinity College (Cambridge) on es va graduar com tercer wrangler el 1866. L'any següent va ser escollit fellow del Trinity College.
Després de fer de professor del Royal Indian Engineering College Surrey (1872) i del Royal Arsenal Woolwich (Greenwich), va retornar a Cambridge el 1874. Hi va establir una estreta relació amb James Clerk Maxwell que es va veure estroncada per la mort d'aquest el 1879. Niven es va encarregar de la segona edició del Treatise on Electricity and Magnetism i dos volums d'altres obres deixades pel seu amic Maxwell.
Va continuar ensenyar electricitat i magnetisme a Cambridge fins que el 1882 va ser nomenat director d'estudis del Royal Naval College a Greenwich, càrrec del qual es va jubilar el 1903. Va anar a viure a la propera població de Sidcup, on va morir el 1917.
Niven va ser fellow de la Royal Society, membre de la London Mathematical Society (que va presidir entre 1908 i 1910) i cavaller de l'Orde del Bany.

## Referències

* ↑ «Niven, Sir William Davidson». A: Who was who 1916-1928. nova edicií 1992. Londres: A & C Black, 1992. ISBN 978-0-7136-3143-2.
* ↑ Els wranglers eren els estudiants que obtenien millor puntuació en els exàmens de matemàtiques.
* ↑ Desmet, 2010, p. 116.
* ↑ Carron, 2015, p. 11.
* ↑ Warwick, 2003, p. 149.

## Bibliografia

* Carron, Neal «Babel of Units. The Evolution of Units Systems in Classical Electromagnetism» (en (anglès)). arXiv, 2015.
* Desmet, Ronny. «Whitehead's Cambridge Training». A: Ronny Desmet, Michel Weber (eds.). Whitehead: The Algebra of Metaphysics (en (anglès)). Les Éditions Chromatika, 2010, p. 91-126. ISBN 978-2-930517-08-7.
* Warwick, Andrew. «A very hard nut to crack». A: Mario Biagioli, Peter Galison (eds.). Scientific Authorship: Credit and Intellectual Property in Science (en (anglès)). Routledge, 2003, p. 133-164. ISBN 0-415-94292-6.

## Enllaços externs

* O'Connor, John J.; Robertson, Edmund F. «William Davidson Niven» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)